สรุปแบรนด์จากฝรั่งเศสทั้งหมด
เวลาพูดถึงฝรั่งเศส เราก็คงคิดถึง หอไอเฟล เป็นอันดับแรก แล้วอย่างอื่นล่ะ ในประเทศฝรั่งเศสมีไหม ? เราเคยสังเกตกันไหมว่า รอบตัวเรามีแบรนด์มากมายที่มาจากประเทศฝรั่งเศส ถ้ารู้แล้วเราอาจตกใจ เพราะเรานึกไม่ถึงมาก่อนว่าจะใกล้ตัวเรามากขนาดนี้ วันนี้ลงทุนแมนจะมาเล่าให้ฟังว่าบริษัทในประเทศฝรั่งเศสที่มีชื่อเสียงมีอะไรบ้าง
16 ธ.ค. 2560

สรุปแบรนด์จากฝรั่งเศสทั้งหมด / โดย ลงทุนแมน
เวลาพูดถึงฝรั่งเศส เราก็คงคิดถึง หอไอเฟล เป็นอันดับแรก
แล้วอย่างอื่นล่ะ ในประเทศฝรั่งเศสมีไหม?
เราเคยสังเกตกันไหมว่า รอบตัวเรามีแบรนด์มากมายที่มาจากประเทศฝรั่งเศส
ถ้ารู้แล้วเราอาจตกใจ เพราะเรานึกไม่ถึงมาก่อนว่าจะใกล้ตัวเรามากขนาดนี้
วันนี้ลงทุนแมนจะมาเล่าให้ฟังว่าบริษัทในประเทศฝรั่งเศสที่มีชื่อเสียงมีอะไรบ้าง
1) Louis Vuitton Moet Hennessy (LVMH)
LVHM เป็นบริษัทจำหน่ายสินค้าแฟชั่นแบรนด์ระดับหรู เป็นอันดับต้นๆ ของโลกในเครือกว่า 30 แบรนด์ และที่เป็น prestigious brand อีกกว่า 60 แบรนด์
ไม่ว่าจะเป็น Louis Vuitton, Dior, Fendi, Marc Jacobs, KENZO ร้านเครื่องสำอาง Sephora กระเป๋าเดินทาง Rimowa ไวน์ Moet&Chandon หรือ บรั่นดี Hennessy โดยในปัจจุบันมี CEO คือ Mr.Bernard Arnault
ปัจจุบันบริษัทมีมูลค่าตลาดอยู่ที่ 4.76 ล้านล้านบาท
รายได้ของ LVMH เป็นเท่าไร?
ปี 2557 รายได้รวม 1.17 ล้านล้านบาท กำไร 2.16 แสนล้านบาท
ปี 2558 รายได้รวม 1.3 ล้านล้านบาท กำไร 1.36 แสนล้านบาท
ปี 2559 รายได้รวม 1.44 ล้านล้านบาท กำไร 1.5 แสนล้านบาท
2) L'Oréal Company
ที่เราเรียกกันว่า ลอรีอัล บริษัทผลิตและจำหน่ายสินค้าผลิตภัณฑ์ความงามอันดับต้นของโลก ดำเนินธุรกิจมาแล้วกว่า 109 ปี โดยมีแบรนด์ในเครืออยู่กว่า 39 แบรนด์ ได้แก่ URBAN DECAY, LANCOME, BIOTHERM, GARNIER, MAYBELLINE, NYX โดย CEO ในปัจจุบันคือ Mr.Jean-Paul Agon
ปัจจุบันบริษัทมีมูลค่าตลาดอยู่ที่ 3.97 ล้านล้านบาท
รายได้ของ L'Oréal Company เป็นเท่าไร?
ปี 2557 รายได้รวม 8.63 แสนล้านบาท กำไร 1.88 แสนล้านบาท
ปี 2558 รายได้รวม 9.68 แสนล้านบาท กำไร 1.26 แสนล้านบาท
ปี 2559 รายได้รวม 9.90 แสนล้านบาท กำไร 1.19 แสนล้านบาท
3) Hermès
หรือที่เราเรียกกันว่า แอร์เมส ผลิตและจำหน่ายกระเป๋าแบรนด์หรู น้ำหอมและแฟชั่นเสื้อผ้า เครื่องประดับ ชั้นนำของโลก ผู้ที่ผลิตกระเป๋ารุ่น Birkin เป็นรุ่นที่มีแพงที่สุดตั้งแต่มีการประมูล บริษัทนี้ถึงไม่ได้มีมูลค่าบริษัทที่มากสุด แต่ก็น่าจะเป็นบริษัทที่มีความสามารถในการตั้งราคากระเป๋าได้แพงที่สุด ในปัจจุบัน CEO ของ Hermès คือ Mr.Henri-Louis Bauer Mr. Axel Dumas
ปัจจุบันบริษัทมีมูลค่าตลาดอยู่ที่ 1.62 ล้านล้านบาท
รายได้ของ Hermès เป็นเท่าไร?
ปี 2557 รายได้รวม 1.57 แสนล้านบาท กำไร 3.20 หมื่นล้านบาท
ปี 2558 รายได้รวม 1.85 แสนล้านบาท กำไร 3.70 หมื่นล้านบาท
ปี 2559 รายได้รวม 1.99 แสนล้านบาท กำไร 4.20 หมื่นล้านบาท
4) Carrefour
เป็นหนึ่งในซุปเปอร์มาร์เก็ตที่ใหญ่เป็นอันดับต้นๆ ที่มีสาขาอยู่ทั่วโลก ในปัจจุบันมีสาขามากกว่า 12,000 สาขากว่า 30 ประเทศ CEO คนปัจจุบันคือ Mr. Alexandre Bompard
ปัจจุบันบริษัทมีมูลค่าตลาดอยู่ที่ 5.6 แสนล้านบาท
รายได้ของ Carrefour เป็นเท่าไร?
ปี 2557 รายได้รวม 2.9 ล้านล้านบาท กำไร 4.70 หมื่นล้านบาท
ปี 2558 รายได้รวม 3 ล้านล้านบาท กำไร 3.70 หมื่นล้านบาท
ปี 2559 รายได้รวม 3 ล้านล้านบาท กำไร 2.80 หมื่นล้านบาท
5) Orange
บริษัทผู้ให้บริการโทรคมนาคมระดับโลก ที่มีผู้ใช้บริการมากถึง 201 ล้านคน ให้บริการมานานกว่า 29 ปี หลายคนอาจจะคุ้นเคยกันดี ที่ครั้งหนึ่งเคยมาลงทุนที่ประเทศไทย โดย CEO คนปัจจุบัน Stéphane Richard
ปัจจุบันบริษัทมีมูลค่าตลาดอยู่ที่ 1.48 ล้านล้านบาท
รายได้ของ Orange เป็นเท่าไร?
ปี 2557 รายได้รวม 1.28 ล้านล้านบาท กำไร 3 หมื่นล้านบาท
ปี 2558 รายได้รวม 1.31 ล้านล้านบาท กำไร 8.60 หมื่นล้านบาท
ปี 2559 รายได้รวม 1.33 ล้านล้านบาท กำไร 9.50 หมื่นล้านบาท
6) Total
บริษัทด้านพลังงาน ประกอบธุรกิจก๊าซธรรมชาติ น้ำมันปิโตรเลียม และเคมีภัณฑ์ ที่เราคุ้นตาว่า ผลิตภัณฑ์น้ำมันเครื่อง โททาล เป็นหนึ่งในบริษัทน้ำมันรายใหญ่ของโลกในกว่า 130 ประเทศ และมีจำหน่ายในประเทศไทยด้วย CEO คนปัจจุบันคือ Mr. Patrick Pouyann
ปัจจุบันบริษัทมีมูลค่าตลาดอยู่ที่ 4.62 ล้านล้านบาท
รายได้ของ Total เป็นเท่าไร?
ปี 2557 รายได้รวม 6.92 ล้านล้านบาท กำไร 1.38 แสนล้านบาท
ปี 2558 รายได้รวม 4.68 ล้านล้านบาท กำไร 1.66 แสนล้านบาท
ปี 2559 รายได้รวม 4.17 ล้านล้านบาท กำไร 2.02 แสนล้านบาท
7) AXA
บริษัทดำเนินธุรกิจให้บริการทางการเงินเกี่ยวกับการทำประกัน บริหารสินทรัพย์ การคุ้มครองส่วนบุคคล ระดับโลก ที่ดำเนินธุรกิจมามากกว่า 200 ปี ใน 64 ประเทศ หรือที่เราเรียกกันว่า แอ๊กซ่า CEO คนปัจจุบันคือ Dr. Thomas Buberl Ph.D.
ปัจจุบันบริษัทมีมูลค่าตลาดอยู่ที่ 2.36 ล้านล้านบาท
รายได้ของ AXA เป็นเท่าไร?
ปี 2557 รายได้รวม 4.65 ล้านล้านบาท กำไร 1.92 แสนล้านบาท
ปี 2558 รายได้รวม 4.42 ล้านล้านบาท กำไร 2.15 แสนล้านบาท
ปี 2559 รายได้รวม 4.86 ล้านล้านบาท กำไร 2.23 แสนล้านบาท
8) Danone
บริษัทผู้ผลิตและจำหน่าย ผลิตภัณฑ์อาหาร นมผงเด็ก โยเกิร์ตและน้ำแร่ และอาหารโภชนาการระดับโลก ได้แก่ Activia, Dumex, Evian, Nutricia เป็นต้น CEO คนปัจจุบันคือ Mr. Emmanuel Faber
ปัจจุบันบริษัทมีมูลค่าตลาดอยู่ที่ 1.70 ล้านล้านบาท
รายได้ของ Danone เป็นเท่าไร?
ปี 2557 รายได้รวม 8.10 แสนล้านบาท กำไร 4.2 หมื่นล้านบาท
ปี 2558 รายได้รวม 8.59 แสนล้านบาท กำไร 4.9 หมื่นล้านบาท
ปี 2559 รายได้รวม 8.41 แสนล้านบาท กำไร 6.5 หมื่นล้านบาท
9) Michelin
บริษัทผู้ผลิตยางรถยนต์ชั้นนำของโลก โลโก้เป็นรูปมนุษย์ยางสีขาว ที่มีโรงงานผลิตอยู่ทั้งหมด 68 แห่งใน 17 ประเทศ และยังเป็นผู้ให้คะแนนความอร่อยของร้านอาหาร หรือเรียกว่า ดาวมิชลินอีกด้วย CEO คนปัจจุบันคือ Mr. Jean-Dominique Senard
ปัจจุบันบริษัทมีมูลค่าตลาดอยู่ที่ 8.57 แสนล้านบาท
รายได้ของ Michelin เป็นเท่าไร?
ปี 2557 รายได้รวม 7.49 แสนล้านบาท กำไร 3.9 หมื่นล้านบาท
ปี 2558 รายได้รวม 8.12 แสนล้านบาท กำไร 4.4 หมื่นล้านบาท
ปี 2559 รายได้รวม 8.41 แสนล้านบาท กำไร 6.4 หมื่นล้านบาท
10) ESSILOR
บริษัทผู้นำในการผลิตและจัดจำหน่ายเลนส์สายตา ด้วยแบรนด์ ESSILOR กลุ่มเลนส์ตระกูล Varilux ที่จำหน่ายครอบคลุมกว่า 100 ประเทศทั่วโลก และล่าสุดบริษัทได้ควบรวมบริษัท Luxottica บริษัทผลิตกรอบแว่นตาที่ใหญ่สุดในโลกของอิตาลี ทำให้บริษัทนี้ก้าวขึ้นมาเป็นผู้นำเรื่องแว่นตาของโลก CEO คนปัจจุบันคือ Mr. Hubert Sagnires
ปัจจุบันบริษัทมีมูลค่าตลาดอยู่ที่ 9.38 แสนล้านบาท
รายได้ของ ESSILOR เป็นเท่าไร?
ปี 2557 รายได้รวม 2.17 แสนล้านบาท กำไร 3.5 หมื่นล้านบาท
ปี 2558 รายได้รวม 2.57 แสนล้านบาท กำไร 2.9 หมื่นล้านบาท
ปี 2559 รายได้รวม 2.72 แสนล้านบาท กำไร 3.1 หมื่นล้านบาท
11) PEUGEOT
บริษัทผู้เป็นหนึ่งในบรรดาผู้ผลิตรถยนต์เก่าแก่ของโลก โดยมีสัญลักษณ์ที่ติดอยู่หน้ารถเป็นรูปสิงโตยืนสองขา PEUGEOT
ผู้ผลิตรถยนต์รายหนึ่งในกลุ่มธุรกิจ PEUGEOT S.A. คู่กับ ออโทโมบิล ซีตรอง CEO คนปัจจุบันคือ Mr. Carlos Tavares
ปัจจุบันบริษัทมีมูลค่าตลาดอยู่ที่ 5.80 แสนล้านบาท
รายได้ของ PEUGEOT เป็นเท่าไร?
ปี 2557 รายได้รวม 1.97 ล้านล้านบาท ขาดทุน -7.06 แสนล้านบาท
ปี 2558 รายได้รวม 2.09 ล้านล้านบาท กำไร 3.4 หมื่นล้านบาท
ปี 2559 รายได้รวม 2.07 ล้านล้านบาท กำไร 6.6 หมื่นล้านบาท
12) Credit Agricole
ธนาคารชั้นนำของประเทศฝรั่งเศส ที่มีสาขามากกว่า 11,000 สาขา เป็นผู้นำทางด้านประกันภัย การให้สินเชื่อ การบริหารสินทรัพย์ ให้บริการลูกค้ามากกว่า 52 ล้านรายใน 52 ประเทศ CEO คนปัจจุบันคือ Mr. Philippe Brassac
ปัจจุบันบริษัทมีมูลค่าตลาดอยู่ที่ 1.59 ล้านล้านบาท
รายได้ของ Credit Agricole เป็นเท่าไร?
ปี 2557 รายได้รวม 5.25 แสนล้านบาท กำไร 8.9 หมื่นล้านบาท
ปี 2558 รายได้รวม 5.91 แสนล้านบาท กำไร 1.34 แสนล้านบาท
ปี 2559 รายได้รวม 5.79 แสนล้านบาท กำไร 1.35 แสนล้านบาท
13) Airbus
ปิดท้ายด้วยบริษัทแอร์บัสกรุ๊ป ที่เราขึ้นเครื่องบินที่จะได้ยินชื่อรุ่นที่ขึ้นต้นด้วย A นั่นคือเครื่องที่ผลิตจากบริษัทนี้ บริษัทนี้เป็นบริษัทผลิตอากาศยานอันดับต้นๆ ของโลก บริษัทนี้เป็นคู่แข่งคนสำคัญของบริษัทโบอิ้งจากอเมริกา ซึ่งในช่วงหลังดูเหมือนว่าบริษัทนี้จะมีแนวโน้มที่ดีกว่าบริษัทโบอิ้งเสียอีก CEO คนปัจจุบันคือ Dr. Thomas Enders
ปัจจุบันบริษัทมีมูลค่าตลาดอยู่ที่ 2.57 ล้านล้านบาท
รายได้ของ Airbus เป็นเท่าไร?
ปี 2557 รายได้รวม 2.32 ล้านล้านบาท กำไร 8.98 หมื่นล้านบาท
ปี 2558 รายได้รวม 2.47 ล้านล้านบาท กำไร 1.03 แสนล้านบาท
ปี 2559 รายได้รวม 2.55 ล้านล้านบาท กำไร 3.8 หมื่นล้านบาท
เห็นได้ว่าสิ่งของที่อยู่รอบตัวเรานั้น หลายอย่างล้วนแล้วมาจากประเทศฝรั่งเศส
ต่อไปนี้เมื่อเราเห็นหอไอเฟล คงต้องนึกในใจแล้วว่า มีเรื่องราวอะไรในประเทศนี้มากกว่าที่เราคิด..
----------------------
<ad> อยากไปเที่ยว หรือ เรียนต่อที่ประเทศฝรั่งเศส เรียนภาษาฝรั่งเศส ที่ 
 รับสอนภาษาฝรั่งเศสทุกระดับ สอนตัวต่อตัวและออนไลน์ โดยติวเตอร์นักเรียนทุนจากฝรั่งเศสและทีมสอนคุณภาพจากสถาบันชั้นนำของประเทศ ประสบการณ์ตรง ราคาไม่แพง การสอนดีเยี่ยม มีรีวิวมากมาย
line:tutorfrench Tel.0824984448
----------------------